laion/Wikipedia-Exotic huggingface dataset:
Kolloidhõbe

Kolloidhõbe on kolloid hõbedaosakestest. Antibakteriaalse toime tõttu kasutati seda kuni 1940. aastateni desinfektsioonivahendina, enne kui see asendati antibiootikumidega, mida peeti kolloidhõbedast turvalisemaks ja efektiivsemaks. 1990. aastatel hakati seda müüma alternatiivmeditsiinis mineraalse lisandina, mida peetakse sobivaks selliste haiguste nagu vähk, diabeet, AIDS, herpes, tuberkuloos jms profülaktikaks või ravimiseks. Ühtegi neist väidetest pole teaduslikult tõestatud. Kui kolloidhõbedat kasutatakse kaua aega, siis võib sellest tekkida argüüria. Samas on selle antibakteriaalne toime tõestatud. Eestis tohib kolloidhõbedat kasutada mõningates kosmeetikatoodetes (kui tootjal või importijal on koostatud piisava teabega ohutusaruanne), biotsiidides, näiteks mööbli, ujumisbasseinide, kliimaseadmete jmt desinfitseerimiseks (terviseameti registreerimistunnistuse olemasolul) ning jahutus- ja töötlemissüsteemides kasutatava vee või muude vedelike säilitamiseks. Kolloidhõbedat ei ole lubatud kasutada toidulisandites ega nahadesinfitseerimisvahendites. Kolloidhõbedat sisaldavaid tooteid ei tohi müüa ravimitena ega reklaamida neid kui haigusi, talitlushäireid või väärarenguid leevendavaid. Fung MC, Bowen DL (1996). "Silver products for medical indications: risk-benefit assessment". J. Toxicol. Clin. Toxicol. 34 (1): 119–126. DOI:10.3109/15563659609020246. PMID 8632503. "Colloidal Silver" (Last Updated September 2014). National Center for Complementary and Integrative Health. Vaadatud 9. oktoober 2016. Fung MC, Weintraub M, Bowen DL (1995). "Colloidal silver proteins marketed as health supplements". JAMA. 274 (15): 1196–7. DOI:10.1001/jama.274.15.1196. PMID 7563503. "Over-the-counter drug products containing colloidal silver ingredients or silver salts. Department of Health and Human Services (HHS), Public Health Service (PHS), Food and Drug Administration (FDA). Final rule" (PDF). Fed Regist. 64 (158): 44653–8. 1999. PMID 10558603. Newman M, Kolecki P (2001). "Argyria in the ED". Am J Emerg Med. 19 (6): 525–6. DOI:10.1053/ajem.2001.25773. PMID 11593479. Wadhera A, Fung M (2005). "Systemic argyria associated with ingestion of colloidal silver". Dermatol. Online J. 11 (1): 12. PMID 15748553. R. Daniels u. a.: Alte Aktivsubstanz in neuem Gewand. In: Pharmazeutische Zeitung. Ausgabe 16, 2009. "Kolloidhõbeda kasutamine toidulisandites või naha desinfitseerimisvahendites pole lubatud" Terviseamet, 21. oktoober 2015 MMSi kõrval on teisigi ohtlikke imeravimeid (Postimees 29. september 2015) Kolloidhõbeda saladus (Hingepeegel August 2014). Kokkuvõte artiklist Making and Using Genuine Colloidal Silver (The Health Wyze Report 15. august 2015)) Kolloidhõbe – tõhusam kui antibiootikumid (Telegram, august 2013)
Crystal City

Crystal City on mitme asula nimi USA-s: Crystal City, linn Missouri osariigis Crystal City, linn Texases Crystal City, Arlingtoni linnaosa Crystal City, Crystali endine nimi
Eesti animafilmikunst

Eesti animafilmikunst käsitleb Eesti animafilmi ehk multifilmi läbi aja. Eesti animafilmikunst sai alguse 1930. aastatel, kui tehti esimesed eksperimentaalsed animafilmid. Sellest ajast on säilinud vaid üks lühianimafilm: "Kutsu-Juku seiklusi". Alates ülemaailmsest majanduskriisist kuni 1958. aastani Eesti animafilmikunstis arengut ei toimunud. Animafilmikunsti taassünd oli 1958, kui Elbert Tuganov asutas filmistuudio Tallinnfilm juurde nukufilmi osakonna. 1958 valmis nukufilmi osakonnas esimene animafilm: "Peetrikese unenägu". Kolmas nukufilm, "Metsamuinasjutt" (1960) tõi filmifestivalil Bukarestis 1960. aastal esimese rahvusvahelise auhinna eesti filmikunstile. "Ott kosmoses" (1961) sai aastal 1963 rahvusvahelisel astronautika- ja kosmosefilmide festivalil Deauville’is eriauhinna. Viienda nukufilmiga "Mina ja Murri" 1961. aastaks töötas filmistuudios juba kakskümmend inimest. Siit algas regulaarne nukufilmitootmine. Aastatel 1958–1963 oli esimese üheksa nukufilmi režissöör Elbert Tuganov, seejärel debüteeris tema senine operaator Heino Pars filmiga "Väike motoroller" (1963). Järgnesid filmid "Just nii" (1963), "Park" (1966), "Jonn" (1966), "Hammasratas" (1968) ja "Jalakäijad" (1971, mis keskendusid natuke tõsisematele teemadele, nagu nõukogude bürokraatia satiir. Järgnesid filmid "Hiirejaht" (1965), "Ahvipoeg Fips" (1968), "Aatomik" (1970) ning "Aatomik ja Jõmmid" (1970), mis säilitasid satiirilist meeleolu, siis paroodiafilmid "Eesel, heeringas ja nõialuud" (1969) ja "Verine John" (1974). Aimefilm "Žanri sünd" (1967) on kokkuvõte animafilmi tekkimisest ja kujunemisest 19.–20. sajandi vahetusel. Jätkates eksperimenteerimist, tegi Tuganov piksillatsioonfilmimise abil laulupeost reportaaži "Inspiratsioon" (1975) ja filmi "Suveniir" (1977), mis on arvatavasti maailma esimene stereoskoopnukufilm (3D-film). Tuganovi järel arenes animatsioon rahvuslikku kultuurirada pidi, uude kunstiliiki hakati kohe kutsuma Eesti heliloojaid, kunstnikke, kirjanikke. 1972. aastal rajas esimese nukufilmi kunstnik Rein Raamat regulaarse joonisfilmitootmise.
Hüpikgasell

Hüpikgasell (Antidorcas marsupialis) on imetaja veislaste sugukonnast ja gaselllaste alamsugukonnast.
Vaporetto

Vaporetto on Itaalias Veneetsias kasutatav veebuss ehk veetakso. 19 vaporettoliini ühendavad nii Veneetsias kui ka teistel Veneta laguunis asuvatel saartel (nt Murano, Burano, Torcello ja Lido) asuvaid kohti. Nimetuse "vaporetto" võib tõlkida 'väikeseks aurulaevaks' ja see viitab varem sarnasel eesmärgil kasutatud auru jõul liikunud laevadele. Veneetslased kutsusid vaporettot varem nimetusega "batèo". Veebussiliine opereerib Veneetsia ühistranspordisüsteemi haldav ettevõte Azienda del Consorzio Trasporti Veneziano (Actv). Veesõidukisüsteem on Veneetsias hädavajalik, kuna sealsed sügavad kanalid takistavad maa-aluste raudteede ehitamist ning maapinnal sõitvate ühissõidukite jaoks pole ruumi. Seega on kanalid ühistranspordi jaoks ainus võimalik koht. Kuigi vaporettod sõidavad 24 tundi ööpäevas, varieerub nende sagedus liiniti ning teatud liinid on töös vaid suvehooajal aprillist oktoobrini. Liin nr 1 teenindab näiteks Suurt Kanalit. Actv müüb lisaks ühekordsetele piletitele ja 7-päevastele passidele sõidupasse ka muudeks perioodideks, näiteks 12, 24, 36, 48 ja 72 tunniks. Ka Genovas ja selle lähiümbruses kutsutakse graafiku järgi sõitvat või turiste vedavat veebussi mõnikord vaporettoks. Venice Vaporetto Routes Vaporettosid opereeriva ettevõtte koduleht Vaporetto piletimüügipunktid Vaporettode tutvustus ja nende kasutamise juhend turistidele Liinide kirjeldus
Ashcroft

Ashcroft on endine kaevanduslinn USA-s Colorado osariigis Pitkini maakonnas. Asub Aspenist 16 km lõunas.
Põlula Kool

Põlula kool oli Lääne-Virumaal Vinni vallas Põlula külas tegutsenud põhikool. 1. septembrist 2006 ühendati Põlula Põhikool ja Ulvi lasteaed ning kool nimetati ümber Põlula Kooliks. Koolis ja lasteaias on kokku 30 töötajat, neist 19 on pedagoogid. Õpilasi on koolis 67, lapsi on lasteaias 27. Alates 2003. aastast oli kooli direktor Priit Freienthal. Kool suleti 2020. aastal. https://web.archive.org/web/20150419051812/http://www.polula.edu.ee/index.php/koolist/ajaloost (vaadatud 13.05.2015) Kooli koduleht Vinni volikogu puterdis sulges Põlula kooli. Vinni vallavolikogul kulus neljapäevasel istungil kaks hääletusvooru, et lõplikult sulgeda Põlula kooli uksed. Põlula kooli sulgemine oli kavas kolme valla ühinemislepingu muutmise raames., virumaateataja.postimees.ee, 1. veebruar 2020
Aed-mustköömen

Aed-mustköömen (Nigella sativa) on tulikaliste sugukonda mustköömne perekonda kuuluv rohttaim. See üheaastane taim kasvab 20–40 cm kõrguseks. Aed-mustköömne vars on püstine. Lehed on niitjate hõlmadega. Õied on viie kroonlehega ja valget, violetset või sinist värvi. Aed-mustköömne vili on paljuseemneline kupar. Looduslikult kasvab taim Lõuna-Euroopas, Põhja-Aafrikas ja Lääne-Aasias. Taimi kasvatatakse seemnete saamiseks ka Egiptuses, Indias, Pakistanis, Iraanis, Iraagis ja Türgis.  Pikemalt artiklis Aed-mustköömne seemned Aed-mustköömne peamiseks saaduseks on vili (seemned) aed-mustköömne seemned – neist valmistatakse rasvõli, eeterlikku õli ning neid kasutatakse maitsetaime ja droogina. Seemnete (Nigella semen) külmpressimisel saadakse aed-mustköömne rasvõli, veeauruga destilleerimisel või kemikaalidega ekstraheerimisel saadakse aed-mustköömne eeterlik õli. Taim on kasutusele võetud Mesopotaamias või Vana-Egiptuses, Lähis-Idas kasutatud ravimtaimena juba 3000 aastat. Hippokrates Kosilt olevat väitnud, et taim aitab kehalise ja vaimse kurnatuse korral. Taim leiab kasutust sellistes ravipraktikates nagu Unani meditsiin, ajurveeda ja Siddha meditsiin ja Islami meditsiin ('Al-Tibb al-nabawī'). Tümokinoon Nigella sativa L., veebiversioon (vaadatud 5.03.2015)(inglise keeles) S. Piippo, U. Salo, "Meelte ja tunnete taimed". Tallinn, Varrak 2007 Ain Raal, "Maailma ravimtaimede entsüklopeedia", lk 608, Tallinn: Eesti Entsüklopeediakirjastus, 2010 Aftab Ahmad, Asif Husain, Mohd Mujeeb, Shah Alam Khan, Abul Kalam Najmi, Nasir Ali Siddique, Zoheir A. Damanhouri, ja Firoz Anwar, A review on therapeutic potential of Nigella sativa: A miracle herb, Asian Pac J Trop Biomed. mai 2013; 3(5): 337–352., doi: 10.1016/S2221-1691(13)60075-1, PMCID: PMC3642442, veebiversioon (vaadatud 5.03.2015)(inglise keeles) Caroli Linnaei ... Species plantarum :exhibentes plantas rite cognitas, ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas...,Nigella, biodiversitylibrary.org. S. Piippo, U. Salo, "Meelte ja tunnete taimed". Tallinn, Varrak, lk 326–329, 2007 Ain Raal, "Maailma ravimtaimede entsüklopeedia", lk 608, Tallinn: Eesti Entsüklopeediakirjastus, 2010 Sissekanne Elu entsüklopeedias Teadusuuringutes PubMed Central: Nigella sativa Basem Shomar, Major and trace elements in Nigella sativa provide a potential mechanism for its healing effects, Journal of Medicinal Plants, 6(34), väljaanne, lk 4836-4843, 5. september, 2012 Mobina Alemi, Farzaneh Sabouni, Forough Sanjarian, Kamahldin Haghbeen, ja Saeed Ansari,Anti-inflammatory Effect of Seeds and Callus of Nigella sativa L. Extracts on Mix Glial Cells with Regard to Their Thymoquinone Content, AAPS PharmSciTech. märts 2013; 14(1): 160–167., doi: 10.1208/s12249-012-9899-8, PMCID: PMC3581679 Biokeemiline koostis Melaniin: Galus R, Zandecki Ł, Sajjad E, Jóźwiak J, Włodarski K., Factors affecting melanogenesis and methods used for identification of pigmentation disorders, Pol Merkur Lekarski. august 2008;25(146):188-91 Aed-mustköömen andmebaasis eElurikkus
Castello Baradello

Castello Baradello on Itaalia põhjaosas oleva Como linna kõrval asuval 430 meetri kõrgusel mäel paiknev kaitserajatis. Loss võttis enda alla antiikse asula Comum Oppidum asukoha ehk Como algse asukoha, mille ajalugu ulatub tagasi 1. aastatuhandesse eKr. Tegemist oli ka ühe viimase Bütsantsi tugipunktiga piirkonnas - Como alistus langobardidele aastal 588. Loss taastati Lombardia Liiga sõdade ajal keiser Friedrich I Barbarossa abiga (kes elas seal 1158. aastal). Aastal 1178 kinkis Friedrich I lossi ametlikult Como kodanikele. Aastal 1278 suri kindlustuses Milano valitseja Napoleone della Torre, kes oli sinna peale Desio lahingut Milano peapiiskop Ottone Visconti poolt vangistatud. Peale Como vallutamist aastal 1335 taastas Milano valitseja Azzone Visconti kindlustuse ja laiendas seda ning ehitas lisaks veel teisegi lossi (Castello della Torre Rotonda ehk "Ümara torni loss", mis on praeguseks hävinenud) ja tsitadelli. Aastal 1527 lammutasid hispaanlased lossi Saksa-Rooma riigi valitseja Karl V käsul, et vältida selle langemist Milano hertsogiriiki tunginud Prantsusmaa vägede kätte. Alles jäeti vaid torn. Peale seda kui lossi varemed olid kuulunud munkadele ja seejärel eraisikutele, restaureeriti see aastal 1971. Lossi kõige paremini säilinud element on nelinurkne torn, mille mõõtmed selle alumises otsas on 8,2 x 8,35 meetrit ja mis on 27,5 meetrit (teistel andmetel 35 meetrit) kõrge. Kunagi olid tornil ka gvelfide tüüpi (ehk tavapärased nelinurksed) sakmed. Torni müürid pärinevad küll Bütsantsi ajast (6.–7. sajand), kuid hiljem on neid kõrgemaks ehitatud; müüridele lisati mainitud sakmed ja rajati ka täiendavad välised müürid. 6. sajandist pärinevad ka Püha Nikolause kabel ja väiksem nelinurkne torn (4,4 x 4,15 meetrit), mida kasutati kastellaani elukohana. Baradello castle. Vaadatud 05.03.2015. Belloni, L. M.. "Il Castello Baradello". 1980.
Enimex

OÜ Enimex oli 26. septembril 1994 asutatud Eesti lennufirma, mis lõpetas tegevuse 2007. aastal. Ettevõte on kasutanud järgmisi lennukeid: Antonov An-28 Antonov An-72 BAe ATP Ilyushin Il-76 Antonov An-74 Enimexil juhtus tegevusaja jooksul kolm rasket ja kolm kergem õnnetust, rasketes hukkus kokku 6 inimest. 23. september 1998 – kaotas Niitvälja golfiväljakult lende sooritanud Enimexile kuulunud ja eralendu teinud kerglennuk X-32 ES-UHA ringilennul kiiruse ning põrkas vastu maad. Piloot sai kergeid ja lennuk tõsiseid vigastusi. Õnnetuse põhjustasid piloodi vähene ettevalmistus ja lennundusnõuete jäme rikkumine. 29. november 1999 – tegi Enimexi lennuk An-28 ES-NOF kaubaveolennul Rootsist Poolasse hädamaandumise Goleniowis heinapõllul 30 kilomeetrit sihtlennuväljast eemal, kuna lennukil lõppes kütus. Kolm pardal olnud inimest ja kaup ei saanud viga. Lennuki ninaosa sai kraavivajumisel nii tõsiseid vigastusi, et lennuki lennukõlblikkuse taastamine ei olnud otstarbekas. Lennuki kütus lõppes ootamatult, kuna lend oli halvasti ette valmistatud. 21. juuni 2000 – kaotas Enimexile kuulunud ja eraisikule renditud kahekohaline ujukitega kergelennuk X-32 Bekas ES-UHU huvilennul Pärnu jõe kohal juhitavuse, kukkus vette, purunes ja uppus. Lennuki piloot sai raskeid vigastusi ja suri 18 päeva hiljem haiglas, lennukis olnud kümneaastane poiss suri saadud ajukahjustustesse. Uurimine selgitas, et õnnetuse põhjustas pööris, mille tingis piloodi valitud vähene lennukiirus. 23. november 2001 – ELK Lennuliinide lend 1007, mida teenindas Enimexi lennuk Antonov AN-28 ES-NOV kukkus halva ilmaga maandumisel alla. Lennuki pardal oli kolm meeskonnaliiget ja 14 reisijat. Õnnetuses hukkus kaks reisijat ja Lennuamet tuvastas õnnetuse põhjusena piloodi eksimuse. Õnnetusega seotud kohtuprotsess kestis 9 aastat, aga kedagi süüdi ei mõistetud. 21. aprill 2002 – Antonov An-72 ES-NOP kukkus Indoneesias maandumisel alla. Õnnetuses keegi surma ei saanud, aga lennuk läks mahakandmisele. 10. veebruar 2003 – Enimexi Antonov AN-28 (ES-NOY) kaubalennuk kukkus kohe pärast Tallinna lennujaamast startimist metsa. Õnnetuses hukkusid mõlemad piloodid ja pardal olnud mehaanik sai vigastada. Õnnetuse põhjustas mootori rike.
Dani Pedrosa

Daniel Pedrosa Ramal (sündinud 29. septembril 1985 Sabadellis) on Hispaania motoringrajasõitja. Repsol Honda Team (2006–)
Ameerika Välispoliitika Nõukogu

Ameerika Välispoliitika Nõukogu (AFPC) on Ameerika Ühendriikides Washingtonis alates 1982. aastast tegutsev konservatiivne mittetulunduslik Ameerika Ühendriikide välispoliitika analüüsikeskus. AFPC, on an AFPC delegation to the Soviet Union: "such meetings will permit Soviets to have a greater knowledge of conservative thinking in the U.S. ..." - American Foreign Policy Council, 9 September 1991, Delegation Travels to Moscow and Kiev to Meet with Top Soviet Officials(Archived by WebCite at ) afpc.org Grant profile of the AFPC, Media Transparency Right Web Profile of the AFPC
Dwayne Johnson

Dwayne Douglas Johnson (sündinud 2. mail 1972 Haywardis Californias) on Ameerika Ühendriikide näitleja, WW2 maadleja ja endine Ameerika jalgpalli mängija. Johnson on tuntud ka The Rock nime all. Why is the 'The Rock' wearing a Dolphins uniform? FOX Sports.
Keila algkooli hoone

Keila algkooli hoone asub Keilas aadressil Pargi tänav 2. Keila algkooli hoone valmis 1930. aasta septembris ja see rajati Vabadussõjas langenute mälestuseks. Tänapäeval õpivad hoones Keila Kooli 1.-4. klassi õpilased. Algkooli hoone on lihtne traditsionalistlik kolmekorruseline kivimaja. Pargi tänava poolset otsafassaadi rõhutab monumentaalne barokne portaal. Soklikorruse välissein on väljastpoolt vooderdatud klombitud paega. Hoone ehitati aastaga ehk 1929–1930. Arhitekt oli Tõnis Mihkelson, teistel andmetel osales ka arhitekt August Tauk. Ehitas ettevõtjast arhitekt Madis Kolk 95 000 krooni eest. Hoones oli 15 klassiruumi, saal ja muud kõrvalruumid. 1960. aastail ehitati vana kõrvale tüüpprojekti järgi uus keskkoolihoone. Sissepääsu kõrval vasakul asub marmortahvel aastaarvuga 1930 ja paremal marmortahvel tekstiga: "Austawaks mälestuseks Wabadussõjas langenuile ehitasid selle koolimaja Keila alew ja Keila wald". 1990. aasta septembris paigaldati välisukse kõrvale tahvli koopia. Originaal asub teise korruse fuajees. Tahvel säilis kooli pööningul, prahi ja liiva sees. Käsi, Eike. See õppeaasta tuleb teisiti. Keila Leht, 28. august 2020. "Eesti arhitektuur" 3. osa. Üldtoimetaja Villem Raam. Valgus. Tallinn, 1997. Lk 22. "Eesti kunsti ja arhitektuuri biograafiline leksikon". Eesti Entsüklopeediakirjastus. Tallinn, 1996. Lk 313. "Eesti koolimajad". Koostanud Hanno Talving. Tänapäev. 2011. Vabadussõja mälestusmärk – Keila algkooli hoone. Kultuurimälestis. Kultuurimälestiste riiklik register. Vabadussõja mälestusmärk – Keila algkooli hoone kultuurimälestiste riiklikus registris
Keila tervisekeskus

Keila tervisekeskus koosneb ujulast ja spordikompleksist ning see oli rajamisel üks Eesti esimesi tänapäevaseid ujulaid. 2001. aastal valminud hoones asuvad lisaks ujulale ka sportmängude saal, jõusaal, aeroobikasaal ja keeglisaal. 1980. aastate lõpul jäi Harju KEKi alustatud suure spordihoone ehitus seisma. Poolik hoone anti Keila linnale üle 1990. aastate alguses. Möödus veel 10 aastat, enne kui ehitisele, nüüd juba Keila tervisekeskuse nime all, pandi nurgakivi 25. mail 2000. Projekti autorid on arhitektid Ain Padrik ja Kristi Alamaa. Esialgu valmis ujulaosa, mis avati mais 2001. Teise järguna avati sama aasta detsembris spordihall. Tervisekeskuses on kasutatud omal ajal parimat saadaolnud tehnoloogiat, juba algusest peale on siin olnud soojustagastusseadmed, mis maksimaalselt taaskasutavad basseinivett, reovett ja õhusoojust. Päikesepaneelid tervisekeskuse katusel olid paigaldamise ajal üks suuremaid töötavaid päikeseenergiat tootvaid paigaldisi Eestis. Ehitis võitis Eesti Teraskonstruktsiooniühingu konkursi "Terasehitis 2001". Eestis esmakordselt korraldatud sellelaadsel konkursil tõsteti esile ehitisi, mille arhitektuurne lahendus koos ökonoomse ja kvaliteetse teostusega demonstreerib terase kui konstruktsioonimaterjali erinevaid rakendusvõimalusi. Konkursile võis esitada objekte, mis on valminud kolme viimase aasta jooksul. Keila linna edelaosas asuvad Keila terviserajad, kus asuvad jooksu-, suusa-, rulluisu- ja kettagolfirajad ning jalgpalliväljakud. Piirkonna haldamiseks asutas linnavalitsus 28. augustil 2007 SA Keila Terviserajad, mis anti 2013. aasta augustis üle Keila tervisekeskusele. "Keila Tervisekeskuse ujula läbis suvel uuenduskuuri" eestielu.delfi.ee, 20. august 2011 "Keilas avati tervisekeskuse ujula" Delfi, 26. mai 2001 River Tomera: Keila sport põhineb paljus entusiasmil. 14.02.2014. eestielu.delfi.ee Konkurss. Eesti Teraskonstruktsiooniühing Aasta terasehitise konkursi võitis Keila terviskeskus Eesti Päevaleht. 25.02.2002. "Keila Terviserajad". Originaali arhiivikoopia seisuga 22. detsember 2013. Vaadatud 6. märtsil 2015. Koduleht "Keila tervisekeskus on aasta terasehitis" ERR arhiiv, 2002
Keila malevkond

Keila malevkond on Kaitseliidu Harju maleva allüksus. Malevkonna vastutusala hõlmab praktiliselt kogu Lääne-Harjumaad, kokku nelja kohaliku omavalitsuse maa-alal. Malevkonna eesmärk on koondada ja koolitada kõiki oma liikmetest kaitseliitlasi ja alas elavaid riigikaitsest hoolivaid elanikke olema valmis toimetulekus kriisiolukordades ja sõjas. Malevkond on kogukonna vastupidavuse võimendaja rasketel aegadel, pakkudes organiseeritud toetust ja julgestust elanikele, kohalikule omavalitsusele ja jõustruktuuridele. Malevkond koosneb relvastatud võitlejate allüksustest, erinevatest toetusvõrgustikest, Naiskodukaitse jaoskondadest, Noorte Kotkaste ja Kodutütarde rühmadest. Keila malevkonda pealik on kapten Aivo Traks Keila malevkonna koduleht
Liivasäär

Liivasäär on 1,5 hektari suurune saar Soome lahes, halduslikult Lääne-Viru maakonnas Haljala vallas Toolse looduskaitsealal. Saar asub Toolse jõe suudmest idas. Saare rannajoone pikkus on 1,5 kilomeetrit. Saarel kasvab rohttaimestikku. Liivasäärest põhja jääb Pühakari. Liivasäär Eesti looduse infosüsteemis Toolse küla veebiportaalis eestigiid.ee
Eesti Suursaatkond Kiievis

Eesti Suursaatkond Kiievis on Eesti diplomaatiline esindus Ukrainas Kiievis aadressil Puškinska tn 43B. Eesti ja Ukraina vahel sõlmiti diplomaatilised suhted 3. jaanuaril 1992[viide?]. Saatkonda juhib Eesti suursaadik Ukrainas. Ukraina Suursaatkond Eestis Saatkonna koduleht
Sillamäe Eesti Põhikool

Sillamäe Eesti Põhikool on eestikeelne põhikool Sillamäel. Kooli koduleht Kooli põhimäärus Elektrooniline Riigi Teataja
Sillamäe Vanalinna Kool

Sillamäe Vanalinna Kool on kool Sillamäel. Kool sai Sillamäe Vanalinna Kooli nime 1998. aastal. Kooli koduleht
Top Marine OÜ

Top Marine OÜ on Eesti ettevõte, mis toodab ujuvkaisid. Ettevõtte juriidiline aadress on Harjumaa, Saue, Tule 21, 76505. Top Marine OÜ tootmine asub Lääne-Virumaal Rakvere külje all Näpil. Ettevõtte pakub tööd viieteistkümnele inimesele. Top Marine OÜ põhikapital on 360 000 €. Ettevõtte käive 2013. aastal oli 2 682 582 € ja bilansimaht (käibe- ja põhivara summa, mis võrdub kohustuste ja omakapitali summaga) oli 1 106 276 €. Top Marine OÜ on asutatud 10. veebruaril 2004. Ettevõtte esimene ujuvkai valmis aastal 1996. Ettevõte toodab lihtsamatest plastujukitega ujumiskaidest keeruliste betoonist monoliitkaideni, kuhu sisse võivad olla projekteeritud nii elektri- kui veekanalid või reovee mahutid ja pumpamissüsteemid. Top Marine OÜ põhitooted on väikesadamatele suunatud sadamkaid ja monoliitkaid ning kaasnev lisavarustus: paadipoid, torupoomid, käimispoomid, vendrid, pollarid, valgustuspostid, pump out süsteemid jm. Ettevõte on ujuvkaide baasil ehitanud sadamaid Eestis sellistes kohtades nagu Vanasadama Jahisadam, Heltermaa sadam, Kuressaare sadam, Kalevi Jahtklubi, Kärdla sadam ja Pärnu Jahtklubi. Suurim objekt on Riia Jahisadam, kus 2013. aastal valmis 1000 m ujuvkaisid koos ujuvate sadamahoonete, duširuumide ja laopindadega. Kaugematest kohtadest leiab nende ehitatud kaisid näiteks Jaapanist, Singapurist ja Norra põhjaosast. 2014. aastal pälvis Top Marine OÜ konkursil "Ettevõtluse auhind" tiitlid "Aasta Ettevõtte 2014'' ja ,,Aasta Eksportöör 2014'. Konkurss "Ettevõtluse auhind" on kõrgeim riigipoolne tunnustus ettevõtjatele ja ettevõtlikkusele ning samas pikima ajalooga ettevõtluskonkurss Eestis. Aasta ettevõte valiti Ettevõtluse Arendamise Sihtasutuse (EAS) konkursi "Ettevõtluse auhind" ning Eesti Kaubandus-Tööstuskoja ja Eesti Tööandjate Keskliidu Konkurentsivõime Edetabeli parimate seast. Aasta ettevõtte on Top Marine OÜ. (2014). [4. märts 2015] http://www.eas.ee/et/eas/pressikeskus/uudised/uudis/215-easist/5626-aasta-ettevote-2014-on-top-marine-oue Inforegister. [4. märts 2015] https://www.inforegister.ee/11001787-TOP-MARINE-OU Top Marine. [4. märts 2015] https://www.topmarine.ee/ Top Marine. [12. jaanuar 2021] https://www.topmarine.se/ Top Marine. [12. jaanuar 2021] https://www.topmarine.pl/ Top Marine. [12. jaanuar 2021] https://www.tmmarinas.de/ Top Marine. [12. jaanuar 2021] https://www.tmmarinas.com/ Top Marine. [12. jaanuar 2021] https://www.tmlaiturit.fi/